open-index/open-wikipedia-markdown huggingface dataset:
Helen (televisiosarja)

**Helen** (*Helen: A Woman of Today*) on brittiläinen television draamasarja vuodelta 1973. 13-osaisen minisarjan nimiroolia, avioeroa pohtivaa kahden lapsen äitiä Helen Tullya näyttelee Alison Fiske ja hänen aviomiestään Martin Shaw.

## Juoni
Helen Tullyn elämä on päällisin puolin kunnossa: aviomies Frankillä on hyvä työ, lapset ovat mukavassa iässä, perheellä on varaa hyvään asuntoon ja autoon. Pian Helen saa kuitenkin aihetta epäillä miestään uskottomuudesta. Vähitellen selviää, että salasuhde Carole Masoniin on kestänyt jo viitisen vuotta. Pitkän henkisen taistelun jälkeen Helen päättää ottaa eron miehestään, hankkia ammatin ja työn ja ryhtyä lastensa yksinhuoltajaksi.

## Rooleissa

## Vastaanotto
Sarja oli aikoinaan ensimmäisiä, jossa avioliittoa kuvattiin naisen näkökulmasta. Sarja nähtiin Suomessa Mainostelevision ohjelmistossa kevätkaudella 1974. MTV:n tarjontaan yleensä hyvin kriittisesti suhtautunut *Helsingin Sanomien* Jukka Kajava ylisti sarjaa moneen otteeseen. Heti alkujaksojen perusteella hän kirjoitti *Helenin* olevan ”suorastaan hämmästyttävä tuote: Järkevä, huolellisesti tehty näytelmä, jolla näyttää olevan sanomista kaikille katsojilleen”. Hän kehui kaikkia näyttelijöitä ja kirjoitti kokonaisuuden elävöityvän tv-toteutuksesta, joka ”ei seiso ja totea vaan osallistuu, lataa, rakentaa ja täydentää”. Viimeisten jaksojen osalta sarja Kajavan mielestä hieman ”hoippui pakkotekemisen ja luontevuuden rajoilla”, mutta hänestä *Helen* oli silti pitkään aikaan parasta televisiotarjontaa, jota suorastaan jäi ikävöimään.

## Lähteet
Ignazio Corrao

**Ignazio Corrao** (s. 14. tammikuuta 1984 Rooma, Italia) on italialainen poliitikko. Corrao on puoluekannaltaan sitoutumaton. Aikaisemmin hän on edustanut Viiden tähden liikettä. Corrao on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa nykyisin Vihreät / Euroopan vapaa allianssi -ryhmää.

## Lähteet

## Aiheesta muualla
*
Brando Benifei

**Brando Benifei** (s. 1. tammikuuta 1986 La Spezia, Italia) on italialainen poliitikko. Benifei edustaa demokraattista puoluetta. Benifei on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Mercedes Bresso

**Mercedes Bresso** (s. 12. heinäkuuta 1944 Sanremo, Italia) on italialainen poliitikko. Bresso edustaa demokraattista puoluetta. Bresso on toiminut Euroopan parlamentin jäsenenä vuosina 2004–2005, 2014–2019 sekä uudelleen huhtikuusta 2023 lähtien. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Beatrice Covassi

**Beatrice Covassi** (s. 1. joulukuuta 1968 Firenze, Italia) on italialainen poliitikko. Covassi edustaa demokraattista puoluetta. Covassi on toiminut Euroopan parlamentin jäsenenä joulukuusta 2022 lähtien. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla
*
Elisabetta Gualmini

**Elisabetta Gualmini** (s. 17. toukokuuta 1968 Modena, Italia) on italialainen poliitikko. Gualmini edustaa demokraattista puoluetta. De Gualmini on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Camilla Laureti

**Camilla Laureti** (s. 20. toukokuuta 1975 Rooma, Italia) on italialainen poliitikko. Laureti edustaa demokraattista puoluetta. De Laureti on toiminut Euroopan parlamentin jäsenenä tammikuusta 2022 lähtien. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Alessandra Moretti

**Alessandra Moretti** (s. 24. kesäkuuta 1973 Vicenza, Italia) on italialainen poliitikko. Moretti edustaa demokraattista puoluetta. Moretti on toiminut Euroopan parlamentin jäsenenä vuosina 2014–2015 ja uudelleen heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Jean-Michel Othoniel

**Jean-Michel Othoniel** (27. tammikuuta 1964 Saint-Étienne, Ranska) on ranskalainen kuvataiteilija, joka on urallaan tehnyt veistoksia erityisesti puhalletusta lasista. Hänen ura alkoi rikkiveistoksilla, mutta on sittemmin siirtynyt erilaisiin lasielementteihin. Hän on tehnyt monia monumentaalisia veistoksia historiallisiin kohteisiin.

## Elämäkerta
Jean-Michel Othoniel syntyi Saint-Étienne 1964. Hän vieraili säännöllisesti Saint-Étiennen modernin taiteen museossa, ja hän päätti opiskella taidetta. Hän valmistui 1988 École nationale supérieure d’arts de Paris-Cergystä.

Othoniel käytti uransa alkuvaiheissa veistoksissaan erityisesti rikkiä. Hän sai ensimmäisen kerran kansainvälistä huomiota 1992, kun hänen vahasta ja rikistä tehtyjä veistoksiaan oli Kasselin Documenta-näyttelyssä.

Othoniel kiinnostui 1993 puhalletusta lasista Marseillessa ja alkoi käyttää sitä töissään. Hän on sen jälkeen tehnyt yhteistyötä Muranon ja Venetsian lasinpuheltajien kanssa. Othonielin ensimmäinen yksityisnäyttely oli 1997 Venetsiassa Peggy Guggenheim -kokoelman puutarhan, ja seuraavana vuonna hänellä oli Espanjassa retrospektiivi.

Othoniel sai vuonna 2000 komission Pariisin metrolta ja toteutti Palais Royal – Musée du Louvren metroaseman uuden sisäänkäynnin. *Le Kiosque des Noctambules* koostuu noin 800 Muranon lasihelmestä ja alumiinirakennelmasta. Tämän jälkeen hän on toteuttenut lukuisia paikkasidonnaisia teoksia eri historiallisiin kohteisiin.

Othonielin loi 2003 Fondation Cartier’n näyttelyyn useita lasiveistoksia, joiden joukossa vierailijat pystyivät kävelemään. Brysselin restauroituun Villa Empainiin Othoniel koristeli eteisaulan Muranon lasilla ja lehtikullalla. Hän teki 2015 Versailles’n palatsin boskettiin kolme suihkulähdeveistosta. Qatarin kansallismuseon edustalla olevassa laaksossa oli vuonna 2019 peräti 114 suihkulähdeveistosta.

## Tyyli

Othoniel on monimuotoinen nykytaiteilija, ja hän käyttää veistosten lisäksi muun muassa piirrustuksia, valokuvia ja videoita. Hän on kiinnostunut taiteessa muodonmuutoksiin ja heijastaviin materiaaleihin. Puhallettu lasi on ollut hänen keskeisin materiaali 1990-luvun alusta alkaen.

Othoniel on tehnyt läheistä yhteistyötä Venetsian sekä muun maailman lasinpuhaltajien kanssa. Hän tekee piirroksia ja savimalleja sekä ohjaa puhaltajien liikkeitä. Lasi kiehtoo Othonielia, koska sen muoto syntyy muodonmuutoksen kautta. Othonielin teokset on usein koottu yksittäisistä elementeistä, kuten värillisistä lasihelmistä tai -tiilistä. Helmiä hän käyttää erityisen paljon, ja niillä hän luo koruja muistuttavia teoksia.

## Lähteet

## Aiheesta muualla

*Othonielin kotisivut
Johannes Harvio

**Johannes Harvio**, sukunimi aik. *Hagan* (19. kesäkuuta 1864 Sortavala – 24. marraskuuta 1935 Helsinki) oli suomalainen maanmittaushallituksen yli-insinööri.

Harvion vanhemmat olivat kauppias Lauri Hagan ja Amalia Katarina Saukko. Hän pääsi ylioppilaaksi Hämeenlinnan normaalilyseosta 1883 ja valmistui filosofian kandidaatiksi 1886 ja filosofian maisteriksi 1890. Maanmittausinsinööriksi Harvio valmistui 1887 Polyteknillisestä opistosta. Harvio teki 1908 opintomatkan Ruotsiin ja Itävaltaan. 

Harvio toimi aluksi vuodesta 1892 varamaanmittarina Vaasan läänissä. Hän hoiti vuodesta 1898 insinöörin virkaa maanmittaushallituksessa ja viran vakinaiseksi haltijaksi hänet nimitettiin 1905. Harvio oli osastonpäällikkönä 1916–1918 ja yli-insinööriksi 1918–1931.

Harvio oli Maanmittariyhdistyksen aikakauskirjan toimittajana 1904–1913 ja uudelleen vuodesta 1931 alkaen. Häarvio julkaisuihin kuuluivat *Havaintoja maanmittaus- ja jako-oloista Ruotsissa ja Itävallassa* ja *Maatilain osittamiset v:n 1809 jälkeen*. Hän otti osaa Suomen maanmittarikunnan 300-vuotispäivänä ilmestyneen *Suomen maanmittauksen historian* toimitustyöhön ja hän oli Maanmittariyhdistyksen kunniajäsen. Hän oli yhdistyksen hallituksen jäsen 1902–1914 ja yhdistyksen puheenjohtaja 1908–1914.

Johannes Harvio oli naimisissa vuodesta 1906 Charlotta Wilhelmina Ranckenin kanssa.

## Julkaisuja
* *Havaintoja maanmittaus- ja jako-oloista Ruotsissa ja Itävallassa: kertomus valtioavulla v. 1908 tehdystä matkasta*. Maanmittaushallitus, Helsinki 1909
* *Maatilain osittamiset Ruotsinvallan aikana*. Porvoo 1933
* *Maatilain osittamiset vuoden 1809 jälkeen*. Porvoo 1933

## Lähteet
Ulsteinvik

**Ulsteinvik** on taajama Ulsteinin kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala on 3,9 neliökilometriä ja asukasluku 6&nbsp;164 vuonna 2023. Vuodesta 2000 Ulsteinvikista on käytetty kaupunkinimitystä.
## Kuvia

Ulstein kyrkje crop.jpg|Ulsteinin kirkko
Ulstein rådhus.jpg|Kunnantalo

## Tunnettuja henkilöitä
* Gunvor Ulstein (s. 1969), yritysjohtaja
* Karsten Warholm (s. 1996), juoksija ja olympiavoittaja

## Lähteet
Andover

**Andover** voi tarkoittaa seuraavia asioita:

## Paikkoja

### Asutuskeskuksia Englannissa
* Andover, kaupunki ja kunta Hampshiressä.

### Asutuskeskuksia Yhdysvalloissa
* Andover, kaupunki Connecticutissa;
* Andover, kaupunginosa Miami Gardensin kaupungissa Floridassa;
* Andover, kylä Illinois’ssa;
* Andover, kaupunki Iowassa;
* Andover, kaupunki Kansasissa;
* Andover, kaupunki Mainessa;
* Andover, kaupunki Massachusettsissa;
* Andover, kaupunki Minnesotassa;
* Andover, kunnallishallinnoton alue Missourissa;
* Andover, kaupunki New Hampshiressa;
* Andover, osa-alue Sussexin piirikunnassa New Jerseyssa;
* Andover Township, kaupunkikunta New Jerseyssa;
* Andover, kylä Ohiossa;
* Andover, kylä Etelä-Dakotassa;
* Andover, kaupunki Vermontissa;
* Andover, kunnallishallinnoton alue Virginiassa.
Sundgot

**Sundgot** tai **Sundgota** on taajama Ulsteinin kunnassa Møren ja Romsdalin läänissä Norjassa. Taajaman pinta-ala on 0,7 neliökilometriä ja asukasluku 908 vuonna 2023.
## Lähteet
Ulsteinin kirkko

**Ulsteinin kirkko** () on Ulsteinin kunnassa Møren ja Romsdalin läänissä Norjassa sijaitseva kahdeksankulmainen puukirkko vuodelta 1849.
## Lähteet

## Aiheesta muualla
Hordorfin junaonnettomuus

**Hordorfin junaonnettomuus** tapahtui 29. tammikuuta 2011 noin kello 22.30 paikallista aikaa, kun kaksi junaa törmäsivät toisiinsa matkavauhdissa kaksisuuntaisella raiteella Hordorfin lähellä, Saksi-Anhaltissa, Saksassa. Onnettomuudessa kuoli 10 henkilöä ja loukkaantui 23, osa heistä vakavasti.

Toinen juna oli Paine Salzgitter AG:n rahtijuna ja toinen oli alueellinen HalzElbeExpressin matkustajajuna, joka oli matkalla Magdeburgista Halberstadtiin. Junassa oli 50 matkustajaa. Onnettomuushetkellä matkustajajunan nopeus oli noin 97 kilometriä tunnissa, ja rahtijunan noin 80 kilometriä tunnissa. Sää oli tuohon aikaan sumuinen. Törmäyksen tapahtuessa rahtijuna pysyi raiteilla, mutta matkustajajuna lensi raiteilta pois. Törmäyksen ääni kuultiin 6,5 kilometrin päässä Ocherslebenin kylässä asti.

Onnettomuuspaikalle saapui 164 poliisia ja pelastustyöntekijää. Pelastushenkilöstön toimia vaikeutti vallinnut sumu, ja sen takia helikopteria ei pystytty käyttämään. Poliisi ilmoitti pian onnettomuuden jälkeen törmäyksen olleen niin raju, että etummaisessa vaunussa olleet kuolivat välittömästi. Kymmenen kuolonuhrin lisäksi onnettomuus vaati 23 haavoittunutta. Kuolleiden joukossa olivat muun muassa matkustajajunan kuljettaja ja konduktööri. Kahden päivän kuluttua onnettomuudesta poliisi oli tunnistanut 63- ja 74-vuotiaiden miesten ruumiit. Paikallinen poliisi ilmoitti muiden tunnistamisen olevan vaikeaa, sillä heillä ei ollut henkilöpapereita mukana.

Onnettomuuden todennäköiseksi syyksi ilmoitettiin se, että jommankumman junan kuljettaja ei huomannut opastinvaloa, joka käski pysähtymään. Tästä epäiltiin rahtijunan kuljettajaa erään todistajan lausunnon vuoksi. Onnettomuuden seurauksena annettiin kaksi turvallisuussuositusta. Niihin kuuluivat automaattisen turvajärjestelmän asentaminen, joka pysäyttäisi punaisen valon ohittaneen junan, sekä lisämittauksia jotka vähentäisivät kaikissa tapauksissa punaisen valon ohittamisen mahdollisuuksia.

## Lähteet
Berthold I:n ritarikunta

**Berthold I:n ritarikunta** () oli Badenin suurherttuakunnassa jaettu ritarikunta, joka perustettiin 29. huhtikuuta 1877 suurherttua Fredrik I:n käskystä. Aluksi sitä jaettiin Zähringerin leijonan ritarikunnan suurristia korkeampana ylempänä luokkana. Kun Fredrik täytti 70, Berthold I:n ritarikunta erotettiin omaksi ritarikunnakseen 9. syyskuuta 1896. Ritarikunta lakkautettiin vuonna 1918 monarkian lakkauttamisen yhteydessä.

Badenin suurherttua, joka oli ritarikunnan suurmestari, myönsi kunnianosoitusta tunnustuksena muun muassa uskollisesta palveluksesta ja hyväntahtoisuudesta. Ehdotuksia ritarikunnan saajiksi ei otettu vastaan.

Ritarikunnassa oli neljä luokkaa. Lisäksi sotilaille ja siviileille oli omat divisioonansa.

*  ritarikunnan nauha

## Lähteet
Ulstein Group

**Ulstein Group ASA** on norjalainen telakkayhtiö, jonka kotipaikka on Ulsteinvik. Se suunnittelee ja rakentaa muun muassa autolauttoja ja öljynporauksessa tarvittavia aluksia. Yhtiön historia alkaa vuodesta 1917, jolloin Martin Ulstein perusti pienen konepajan. Toisen maailmansodan jälkeisen pitkän talouskasvun aikana yhtiö kasvoi ja alkoi rakentaa kokonaisia aluksia. Yhtiön johdossa ovat edelleen Ulsteinin perilliset.
## Rakennettuja aluksia

Edda Freya - Ystad-2010.jpg|M/S Edda Freya (1991)
MS Polarlys winter.jpg|M/S Polarlys (1996)


## Lähteet

## Aiheesta muualla

* Ulstein.com
Hollingen

**Hollingen** on taajama Aukran ja Hustadvikan kuntien alueella Møren ja Romsdalin läänissä Norjassa. Taajaman pinta-ala on 0,8 neliökilometriä ja asukasluku 1&nbsp;165 vuonna 2023. Asukkaista noin kaksi kolmasosaa asuu Aukran puolella.
## Lähteet
Kårvåg

**Kårvåg** on taajama Averøyn kunnassa Møren ja Romsdalin läänissä Norjassa. Taajaman pinta-ala on 0,3 neliökilometriä ja asukasluku 321 vuonna 2023.
## Lähteet
Ånan vankila

**Ånan vankila** () on Norjan suurimpia vankiloita. Se sijaitsee Hån kunnassa ja siellä on tilaa 140 miesvangille. Lisäksi siihen kuuluu 24-paikkainen avo-osasto Nærbøn keskustassa. Ånan vankila perustettiin vuonna 1970 entisen Opstadin kuritushuoneen tilalle.
## Lähteet
Daniel Webber

**Daniel Webber** (s. 28. kesäkuuta 1988 Gosford, Australia) on australialainen näyttelijä.

Webber on näytellyt muun muassa televisiosarjoissa *[[Home and Away]]*, *[[11.22.63]]*, *[[The Punisher]]* ja *[[Billy the Kid (televisiosarja)|Billy the Kid]]*. Elokuvarooleja hän on tehnyt muun muassa elokuvissa *[[The Dirt – Törkytehdas]]* ja **. 

## Filmografia (valikoima)
### Elokuvat

### Televisiosarjat

## Lähteet
Miiko

**Miiko** on heprealaisperäinen miehen etunimi. Miikon epävirallinen nimipäivä on suomenkielisessä kalenterissa 29. syyskuuta.  Nimi on juonnos heprean kielen sanasta Mikael, joka tarkoittaa: "Ken on kuin Jumala". Nimen muunnelmia ovat Mikko, Mika, Miika, Miko ja Miikka, Miikos, Miico sekä naispuolinen vastine Mikaela.

Japaniksi kaunis lapsi 美 (mi) "kaunis", 位 (i) "seat, position, rank, grade" and 子 (ko) "lapsi ". 

Suomessa nimi Miiko on kesäkuuhun 2024 mennessä annettu 320 miehelle. Nimi Miiko on yleistynyt 2000-luvulta alkaen oltuaan sitä ennen varsin harvinainen.

## Tunnettuja Miikoja

* Miiko Albornoz (s. 1990), ruotsinsuomalais-chileläinen jalkapalloilija
* Miiko Hintz (s. 1992), suomalainen jääkiekkoilija
* Miiko Toiviainen (s. 1989), suomalainen näyttelijä

## Lähteet
Baijerin kruunu

**Baijerin kruunu** () on Baijerin kuninkaan käytössä ollut kruunu. 

Kun Napoleon perusti Baijerin vaaliruhtinaskunnan tilalle Baijerin kuningaskunnan, kuningas Maksimilian I Joosefille piti teetättää kruunu. Tehtävä annettiin pariisilaiselle Biennais-kultasepänliikkeelle. Kruunun ovat suunnitelleet pariisilaiset Charles Percier ja Jean-Baptiste de Lasne. Sen valmistukseen on käytetty kultaa, hopeaa, kullattua pronssia ja punaista satiinia sekä koristeluun jalokiviä ja helmiä. Kruunu maksoi 94 505 guldenia.

Yksikään Baijerin kuningas ei kuitenkaan koskaan käyttänyt kruunua perinteisesti päässään, vaan esim. uuden kuninkaan noustessa valtaan, kruunu oli tilaisuudessa näytillä.

## Lähteet
Vinoumasokeus

**Vinoumasokeus**  () on kognitiivinen vinouma, jossa ihminen tunnistaa vinoumien vaikutuksen muiden päätöksentekoon, mutta ei huomaa niiden vaikutusta omaan päätöksentekoonsa. Termin kehitti Princetonin yliopiston sosiaalipsykologi Emily Pronin yhdessä kollegoidensa Daniel Linin ja Lee Rossin kanssa. Vinoumasokeus on saanut nimensä näkökentän sokean pisteen mukaan.

Useimmilla ihmisillä näyttäisi olevan vinoumasokeutta. Tutkimuksessa, johon osallistui yli 600 yhdysvaltalaista, yli 85 % uskoi olevansa vähemmän vinoutuneita kuin keskivertoamerikkalainen. Vain yksi osallistuja uskoi olevansa keskivertoamerikkalaista vinoutuneempi. Tämä ilmiö on toistettu useissa tutkimuksissa, ja näyttää siltä, että yleisesti ottaen vahvempi usko omaan vapaaseen tahtoon liittyy voimakkaampaan vinoumasokeuteen.  Vinoumasokeus näyttää olevan pysyväisluonteinen yksilön ominaispiirre, joka eroaa yksilöiden välillä. Lisäksi sitä voidaan mitata..

Vinoumasokeus vaikuttaa olevan todellista sokeutumista siinä mielessä, ettei se liity todelliseen päätöksentekokykyyn. Päätöksentekokykyä mittaavat testit eivät korreloi vinoumasokeuden kanssa. Toisin sanoen useimmat ihmiset uskovat olevansa vähemmän vinoutuneita kuin muut, riippumatta heidän todellisesta päätöksentekokyvystään.
## Katso myös
* Yleisyysharha
* Teleskooppivaikutus
## Lähteet
Viron kansallismieliset ja konservatiivit

**Viron kansallismieliset ja konservatiivit** (, lyh. **ERK**) on perustamisvaiheessa oleva virolainen kansalliskonservatiivinen puolue. ERK:n perustaminen sai alkunsa 15. kesäkuuta 2024 Paidessa, jossa kokoontuivat useat EKRE-puolueeseen aiemmin kuuluneet henkilöt, jotka oli sisäisten riitojen vuoksi erotettu puolueesta tai jotka olivat eronneet siitä. Perustettavan puolueen johtohenkilöt ovat Jaak Madison, Jaak Valge, Henn Põlluaas ja Silver Kuusik.

Tällä hetkellä perustettavan puolueen tarkempia ohjelmallisia kantoja laaditaan ja sen symboliikkaa luodaan. Puolueen aloitusryhmä suunnittelee pitävänsä perustamiskongressin 29. kesäkuuta Tartossa.

EKRE:n nuorisojärjestö Sinine Äratus päätti heinäkuun 2024 alussa liittyä ERK:n nuorisojärjestöksi. 

## Lähteet

## Aiheesta muualla

* Viron kansallismieliset ja konservatiivit
Edvin Salonen

**Edvin Kustaa Salonen** (1. helmikuuta 1912 Kustavi – 14. syyskuuta 2006 Helsinki) oli suomalainen ammattiyhdistysjohtaja.

## Henkilöhistoria
Salosen vanhemmat olivat kirvesmies Kustaa Salonen ja Aina Elina Salonen, aiemmin Hagman, ja puoliso vuodesta 1939 Saima Sikanen (k. 1984). Salonen kävi kansakoulun ja opiskeli Lännen vähemmistökansallisuuksien yliopistossa Leningradissa 1932–1935. Hän oli muurarin apulainen Turussa 1927–1928, Crichton-Vulcanin telakan levysepän apulainen 1928–1930, Helvarin radiotehtaan työkaluviilaaja 1939–1941, Puhelinteollisuus Oy:n työkaluviilaaja 1942–1945 ja Suomen Metallityöväen Liitossa sihteeri 1945–1967 ja toinen puheenjohtaja 1967–1971.

Salonen tuomittiin Turun hovioikeudessa kahdeksi vuodeksi kuritushuoneeseen valtiopetoksen valmistelusta 1930 ja  neljäksi vuodeksi kuudeksi kuukaudeksi kuritushuoneeseen valtiopetoksen valmistelusta 1935. Hän oli Suomen Kommunistisen Puolueen ammattiyhdistysjaoston jäsen 1945–1972, työneuvoston jäsen 1946–1950 ja hinta- ja palkkaneuvoston jäsen 1948–1951 ja hänellä oli myös useita koti- ja ulkomaisia ammattiyhdistysjärjestöjen luottamustehtäviä. Työtuomioistuimen jäsen Salonen oli  1967–1972.

## Julkaisuja
* *Viittavälejä Metallityöväenliiton 75-vuotistaipaleelta*, 1974
* *Työaikalainsäädäntö*, 1976 (K. Höltän kanssa)
* *Monttöörit: Helsingin sähkömiesten järjestäytymisen historiaa vuodesta 1905*, 1994 (I. Kivivuoren kanssa)

## Lähteet

## Aiheesta muualla
*
Franco Roberti

**Franco Roberti** (s. 16. marraskuuta 1947 Napoli, Italia) on italialainen poliitikko. Roberti edustaa demokraattista puoluetta. Roberti on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Patrizia Toia

**Patrizia Toia ** (s. 17. maaliskuuta 1950 Pogliano Milanese, Italia) on italialainen poliitikko. Toia edustaa demokraattista puoluetta. Toia on toiminut Euroopan parlamentin jäsenenä heinäkuusta 2004 lähtien. Hän edustaa Euroopan parlamentissa nykyisin sosialistien ja demokraattien ryhmää.

## Lähteet

## Aiheesta muualla

*
Luka Sučić

**Luka Sučić** (s. 8. syyskuuta 2002 Linz, Itävalta) on kroatialainen jalkapalloilija. Hän on pelipaikaltaan keskikenttäpelaaja. Hän edustaa Espanjan La Ligassa pelaavaa Real Sociedadia. Hän on pelannut Kroatian A-maajoukkueessa vuodesta 2021.

Sučić pelasi aikuisten sarjoissa ensimmäisen kerran kaudella 2019–2020 Itävallan 2. Ligassa Lieferingin joukkueessa. Kaudella 2020–2021 hän pelasi Red Bull Salzburgin joukkueessa Bundesliigassa 17 ottelua ja teki helmikuussa maalin kotiottelussa Austria Wieniä mutta pelasi välillä vielä kakkostasolla Lieferingissäkin. Kaudella 2021–2022 hän pelasi Red Bull Salzburgissa 28 bundesliigaottelua ja teki niissä kahdeksan maalia. Seuraavalla kaudella maaliskuun alkupuolella tullut polvivamma piti hänet loppukauden ajan poissa kentiltä, ja hänelle kertyi koko kaudelta 15 bundesliigaottelua, joissa hän ei tehnyt maaleja. Hän palasi liigakentille syyskuun 2023 puolivälissä ja pelasi kaudella 2023–2024 Bundesliigassa 22 ottelua, joissa hän teki kolme maalia ja antoi kahdeksan maalisyöttöä.

Sučić siirtyi elokuussa 2024 espanjalaisseura Real Sociedadiin.

Sučić voitti Itävallan liigamestaruuden vuosina 2021, 2022 ja 2023 sekä Itävallan cupin vuosina 2021 ja 2022. Hän on pelannut Mestarien liigassa 22 ottelua ja tehnyt maalin syyskuussa 2021 Sevillaa ja joulukuussa 2023 Benficaa vastaan. Eurooppa-liigassa hän on pelannut lokakuun 2024 puoliväliin mennessä viisi ottelua.

Sučić pelasi useissa Kroatian nuorisomaajoukkueissa alle 15-vuotiaista alle 21-vuotiaisiin. Hän pelasi Kroatian A-maajoukkueessa ensimmäisen kerran lokakuussa 2021 MM-karsintaottelussa Slovakiaa vastaan. Hän kuului Kroatian joukkueeseen MM-kilpailuissa 2022 mutta ei päässyt turnauksessa pelaamaan. EM-kilpailuissa 2024 hän tuli vaihdosta kentälle alkulohko-otteluissa Espanjaa ja Albaniaa vastaan sekä pelasi avauskokoonpanossa kolmannessa alkulohko-ottelussa Italiaa vastaan. Hän on pelannut lokakuun 2024 puoliväliin mennessä 14 A-maaottelua, joissa hän on ollut kolme kertaa avauskokoonpanossa.

## Lähteet
Ebersbergin piirikunta

**Ebersbergin piirikunta** () on Ylä-Baijerin hallintopiirissä sijaitseva piirikunta Baijerin osavaltiossa Saksassa. Piirikunnan keskus on Ebersbergin kaupunki. Piirikunnan pinta-ala on 549,38 neliökilometriä, ja siihen kuuluu 21 kuntaa. Vuoden 2023 lopussa piirikunnan väkiluku oli 147&nbsp;559.

Piirikunta sijaitsee Münchenin itäpuolella ja Münchenin S-Bahn-linjat ulottuvat piirikunnan alueelle.

## Lähteet

## Aiheesta muualla

*Piirikunnan verkkosivut
Arlind Ajeti

**Arlind Afrim Ajeti** (s. 25. syyskuuta 1993 Basel, Sveitsi) on sveitsiläis-albanialainen jalkapalloilija, pelipaikaltaan keskuspuolustaja. Hän edustaa Romanian Liga I:ssä pelaavaa Clujta. Hän on aiemmin pelannut Sveitsissä, Italiassa ja Tanskassa. Hän on pelannut useissa Sveitsin nuorisomaajoukkueissa ja vuodesta 2014 alkaen Albanian A-maajoukkueessa.

Ajeti aloitti liigauransa Sveitsin Baselissa ja edusti samassa maassa myöhemmin yhden kauden ajan Grasshoppersia. Hän pelasi Italian Serie A:ssa 41 ottelua, joissa hän teki kaksi maalia, edustaessaan kausilla 2015–2018 Frosinonea, Torinoa ja lainasopimuksella Crotonea. Helmi-syyskuussa 2020 hän pelasi Tanskan 1. divisioonassa Vejlen joukkueessa. Tämän jälkeen hän pelasi Italian Serie B:ssä Reggianassa ja vielä alemmalla sarjatasolla Padovassa ja Pordenonessa. Ajeti siirtyi kesällä 2023 romanialaisseura Clujhin ja pelasi kaudella 2023–2024 Romanian liigassa 22 ottelua,joissa hän teki kolme maalia.

Ajeti pelasi Sveitsin nuorisomaajoukkueissa alle 17-vuotiaista alle 21-vuotiaisiin. Hän pelasi kaksi ottelua avauskokoonpanossa alle 17-vuotiaiden EM-kilpailuissa 2010. Hän pelasi Albanian A-maajoukkueessa ensimmäisen kerran marraskuussa 2014 ystävyysotteluissa Ranskaa ja Italiaa vastaan. Hän pelasi avauskokoonpanossa kaksi ottelussa EM-kilpailuissa 2016 ja kuuluu Albanian joukkueeseen myös EM-kilpailuissa 2024. Hän on pelannut kesäkuun 2024 puoliväliin mennessä 26 A-maaottelua, joissa hän on ollut 20 kertaa avauskokoonpanossa. Ainoan A-maaottelumaalinsa hän on tehnyt toukokuussa 2016 ystävyysottelussa Qataria vastaan.

Arlind Ajetin veljistä Albian Ajeti on pelannut Sveitsin A-maajoukkueessa ja Adonis Ajeti Sveitsin nuorisomaajoukkueissa.

## Lähteet
Kuolemanrangaistus islamissa

**[[Islam|Islamissa]]** tunnetaan **kuolemanrangaistus** uskonnollisen lain eli *[[Šaria|šarian]]* nojalla useista rikoksista.

## Al-Misri kuolemantuomiosta
Ahmad ibn an-Naqib al-Misrin (1302–1367) teos ''Umdat al-salik'' on yhteenveto ''shafi’i'' -koulukunnan tärkeimmistä opeista ja tiivistää imaami Al-Nawawin (1233–1277) teoksen *Al-Majmu* sisältämän islamilaisen oikeuden.  Al-Azharin yliopisto Egyptissä katsoo, että  al-Misrin teos vastaa oikeauskoisen sunniyhteisön uskoa ja käytänteitä.

Al-Misrin mukaan kuolemanrangaistus on tuomittava uskosta luopumisesta ja eräistä muista rikoksista.   

### Uskosta luopuminen

Uskosta luopuminen tapahtuu, jos

* muslimi kieltää, että jokin seuraavista asioista on islamissa pakollista: rukous, almuvero, Ramadan -paasto tai pyhiinvaellus;
* muslimi ei pidä viiniä ja aviorikosta laittomana; tai
* jos muslimi kieltää jonkin muun asian, josta uskonoppineiden keskuudessa vallitsee yksimielisyys *([[ijma]]).*         

Muslimista tulee tällöin uskoton *([[Kafir|kafferi]]),* ja hänet tulee teloittaa.

### Kostona murhasta
Jos joku tappaa muslimin, hänet on rangaistuksena teloitettava, paitsi seuraavissa tapauksissa:

* murhaaja on lapsi tai mielisairas,
* muslimi on tappanut ei-muslimin,
* juutalainen tai kristitty tappaa uskosta luopuneen muslimin,
* isä tai äiti (tai heidän vanhempansa) tappaa lapsensa tai lapsenlapsensa.

### Maantierosvo tappaa jonkun
Islam määrää kuolemanrangaistuksen myös maantierosvolle, joka on tappanut jonkun. Tällöin tavanomainen sovittelu ei tule kyseeseen. Ruumis tulee ristiinnaulita ja jättää esille kolmeksi päiväksi.

### Ei-muslimit
Kuolemantuomio koskee kaikkia uskottomia eli ei-muslimeita, jos he eivät suostu kääntymään muslimeiksi. Kirjan kansoilla (juutalaiset, kristityt ja zarathustralaiset) on kuitenkin mahdollisuus välttää kuolemantuomio ryhtymällä *[[Dhimmi|dhimmeiksi]].* *Dhimmien* on noudatettava useita määräyksiä. Niiden rikkomisesta seuraa *dhimmi* -aseman menetys ja kuolemantuomio.

Epäjumalia palvovat arabit teloitetaan, elleivät he käänny muslimeiksi.

## Lähteet

* 
*  
*  

### Viitteet
Dan Ndoye

**Dan Assane Ndoye** (s. 25. lokakuuta 2000 Nyon) on sveitsiläinen jalkapalloilija, pelipaikaltaan laitahyökkääjä. Hän edustaa Englannin Valioliigassa pelaavaa Nottingham Forestia. Hän on aiemmin pelannut kotimaansa lisäksi Ranskassa OGC Nicen joukkueessa ja Italiassa Bolognan joukkueessa. Hän on pelannut Sveitsin A-maajoukkueessa vuodesta 2022.

## Seurajoukkueura
Ndoye pelasi kausina 2018–2020 Sveitsin toisella sarjatasolla Lausanne-Sportissa 45 ottelua, joissa hän teki 11 maalia. 

Vuonna 2020 Ndoye siirtyi ranskalaisseura OGC Niceen. Hän pelasi Ranskan Ligue 1:ssä OGC Nicessä 31 ottelua ja teki niissä yhden maalin kaudella 2020–2021 ja seuraavan kauden alussa. Kaudella 2020–2021 hän pelasi OGC Nicessä viisi Eurooppa-liigan ottelua ja teki alkulohkossa maalin Slavia Prahaa ja Bayer Leverkusenia vastaan.

Elokuussa 2021 Ndoye siirtyi Nicestä sveitsiläiseen FC Baseliin yksivuotisella lainasopimuksella. Helmikuussa 2022 hän siirtyi Baseliin pysyvästi. Hän edusti Baselia Sveitsin Superliigassa, jossa hän pelasi kausina 2021–2023 ja kauden 2023–2024 alussa 63 liigaottelua ja teki niissä seitsemän maalia. Hän pelasi Baselin joukkueessa kaikkiaan 21 Konferenssiliigan ottelua ja teki niissä kaksi maalia.

Elokuussa 2023 Ndoye siirtyi Baselista italialaisseura Bolognaan 10 miljoonan euron siirtosummalla. Ensimmäisellä kaudellaan Bolognassa hän pelasi Serie A:ssa 32 ottelua ja teki maalin toukokuussa Napolia vastaan. Kaudella 2024–2025 hän pelasi 30 Serie A -ottelua, joissa hän teki kahdeksan ja syötti neljä maalia. Mestarien liigassa hän pelasi kaudella 2024–2025 kahdeksan ottelua. Bolognan voittamassa Italian cupissa Ndoye pelasi kolme ottelua ja teki 14. toukokuuta 2025 pelatussa cupin loppuottelussa AC Milania vastaan Bolognan 1–0-voittomaalin. Pokaali oli Bolognan ensimmäinen 51 vuoteen.

Ndoye siirtyi 31. heinäkuuta 2025 Englannin Valioliigassa pelaavaan Nottingham Forestiin viisivuotisella sopimuksella. Siirtosummaksi uutisoitiin noin 40 miljoonaa euroa.

## Maajoukkueura
Ndoye pelasi Sveitsin alle 18-, alle 19- ja alle 21-vuotiaiden maajoukkueissa. Hän pelasi Sveitsin A-maajoukkueessa ensimmäisen kerran syyskuussa 2022 Kansojen liigan ottelussa Espanjaa vastaan. Hän pelasi EM-kilpailuissa 2024 avauskokoonpanossa Sveitsin kaikki viisi ottelua ja teki A-maajoukkueuransa ensimmäisen maalin Saksaa vastaan. Hän teki toisen ja kolmannen maaottelumaalinsa kesäkuussa 2025 peräkkäisissä ystävyysotteluissa Meksikoa ja Yhdysvaltoja vastaan. Hän on pelannut elokuun alkuun 2025 mennessä 22 A-maaottelua, joissa hän on ollut 16 kertaa avauskokoonpanossa.

## Yksityiselämä
Ndoyen isä on senegalilainen ja äiti sveitsiläinen.

## Lähteet
Jaguaaritoka

**Jaguaaritoka** (*Chapalichthys pardalis*) on tokiin kuuluva kalalaji. Lajia tavataan uhanalaisena makeissa vesissä Meksikossa. Toisinaan sitä pidetään myös akvaarioissa.

## Koko ja ulkonäkö
Jaguaaritoka voi kasvaa 6&ndash;9 cm pitkäksi ja naaraat ovat hieman koiraita suurempia. Väriltään kala on hopeanharmaa ja erityisesti alaruumiissa on mustia täpliä epämääräisenä rykelmänä. Selkä-, pyrstö- ja peräevissä on keltainen reuna. Jaguaaritokakoiraan selkäevä on naaraan evää pidempi ja peräevässä on lovi. Akvaarioissa on havaittu myös albinistisia yksilöitä.

## Levinneisyys ja elintavat
Jaguaaritokaa tavataan vain yhdestä lähteestä Tocumbon kaupungista Michoacánin osavaltiossa. Lähde on hieta-, muta- ja sorapohjainen ja siinä oli runsaasti kasvillisuutta. Laji syö leviä ja hyönteisiä. Jaguaaritoka synnyttää eläviä poikasia. Jaguaaritoka luokitellaan äärimmäisen uhanalaiseksi. Sen elinympäristö tyhejnnettiin ja muutettiin uima-altaaksi vuonna 2016. On siis mahdollista että, jaguaaritoka on hävinnyt luonnosta.

## Lähteet
Chunichi Dragons

**Chunichi Dragons** () on japanilainen baseballseura Nagoyassa. Se on perustettu vuonna 1936, ja pelaa Nippon Professional Baseball -liigan Central Leaguessa.

Dragons on voittanut Japan Seriesin kahdesti. Kotiottelunsa se pelaa 36&nbsp;370 -paikkaisella Nagoya Domella. 
## Lähteet

## Aiheesta muualla
*Joukkueen kotisivu.
Ylber Ramadani

**Ylber Latif Ramadani** (s. 12. huhtikuuta 1996 Starnberg, Saksa) on kosovolais-albanialainen jalkapalloilija, pelipaikaltaan puolustava keskikenttäpelaaja. Hän edustaa Italian Serie A:ssa pelaavaa Lecceä. Hän on aiemmin pelannut Kosovossa, Albaniassa, Tanskassa, Unkarissa ja Skotlannissa. Hän on pelannut Albanian A-maajoukkueessa vuodesta 2018.

Ramadani aloitti liigauransa Kosovossa ja edusti tammikuusta 2016 kesään 2017 saakka Albanian pääsarjassa Partizani Tiranaa. Kausina 2017–2021 hän edusti tanskalaisseura Vejleä ja pelasi Tanskan Superliigassa kausilla 2018–2019 ja 2020–2021 yhteensä 55 ottelua. Kahdella muulla kaudella joukkue pelasi 1. divisioonassa. Ramadani pelasi kaudella 2021–2022 MTK Budapestin joukkueessa 30 Unkarin liigan ottelua ja teki niissä kaksi maalia. Kaudella 2022–2023 hän edusti skotlantilaista Aberdeenia, jossa hän pelasi 37 valioliigaottelua ja teki niissä yhden maalin. Kaudella 2023–2024 hän pelasi italialaisseura Leccessä 34 Serie A -ottelua, jotka kaikki avauskokoonpanossa. Hän oli poissa kahdesta sarjaottelusta varoitusten aiheuttamien yhden ottelun pelikieltojen vuoksi ja kahdesta ottelussa sairastumisen vuoksi. Hän teki joulukuussa viime minuuttien 2–1-voittomaalin Frosinonea vastaan.

Ramadani pelasi Kosovon alle 19- ja alle 21-vuotiaiden maajoukkueissa sekä Albanian alle 21-vuotiaiden maajoukkueessa. Hän pelasi Albanian A-maajoukkueessa ensimmäisen kerran maaliskuussa 2018 ystävyysottelussa Norjaa vastaan. Hän kuuluu Albanian joukkueeseen EM-kilpailuissa 2024. Hän on pelannut kesäkuun 2024 puoliväliin mennessä 36 A-maaottelua, joissa hän on ollut 25 kertaa avauskokoonpanossa. Ainoan A-maaottelumaalinsa hän on tehnyt kesäkuussa 2019 EM-karsintaottelussa Moldovaa vastaan.

## Lähteet
Metroid: Samus Returns

**Metroid: Samus Returns** () on MercurySteamin kehittämä *[[Metroid (pelisarja)|Metroid]]* -pelisarjan peli ja uusintaversio vuonna 1991 Game Boylle julkaistulle *[[Metroid II: Return of Samus]]* -pelille. Peli on julkaistu Nintendo 3DS -konsolille 15. syyskuuta 2017.

Alkuperäisen Game Boy -pelin tavoin pelaaja ottaa ohjattavakseen palkkionmetsästäjä Samus Aranin, joka Galaktisen Federaation antaman tehtävän myötä laskeutuu SR388-planeetalle tarkoituksena hävittää sukupuuttoon galaktiselle siviilisaatiolle vaaralliseksi uhaksi luokitellut metroidit. *Samus Returns* tarjoaa pelaajalle nykyaikaistetumman ulkoasun uusine kontrolleineen ja pelimekaniikkoineen, kuten vastahyökkäyksen suorittamisen lähitaistelun yhteydessä.

## Vastaanotto
Pelit-lehden Juho Penttilä antoi pelille 90 pistettä sadasta.

## Katso myös
* **
* *[[Metroid Dread]]*

## Lähteet

## Aiheesta muualla
* 
*
Korpilahden kirkonkylä

**Korpilahden kirkonkylä** on entisen Korpilahden kunnan keskustaajama Jyväskylässä. Sen asutus sijaitsee Päijänteen Kirkkoselän luoteisrannalla sekä valtatien 9 molemmalla puolella. Matkaa Jyväskylän keskustaan on noin 27 kilometriä. Tilastokeskuksen määrittelemän taajama-alueen pinta-ala oli vuonna 2022 noin 6,66 neliökilometriä ja väkiluku 2&nbsp;385.

Korpilahden kirkonkylä ei ole Jyväskylän virallinen kaupunginosa, vaan sen alueella on kuusi kaupunginosaa: Kirkonmäki, Ikolanmäki, Iloniemi, Kemppaisenmäki, Kotamäki ja Tähtiniemi. Kaupungin tilastollisessa aluejaossa jokaista kaupunginosaa vastaa saman alueen kattava pienalue, jotka muodostavat yhdessä kirkonkylän tilastoalueen.

Ensimmäinen varma maininta Korpilahden kylästä on vuodelta 1539 muodossa *Korpilax*, mutta aikaisemmin vuonna 1478 mainittu asutusnimi *Lahti* (henkilönnimessä *Erich Lachtis*) saattaa myös tarkoittaa Korpilahtea. *Korpilahti* on todennäköisesti alun perin tarkoittanut Päijänteen Kirkkolahtea, johon laskee Korpijoki. Kylästä tuli Jämsän alaisen Korpilahden kappeliseurakunnan keskus vuonna 1691, joka erotettiin itsenäiseksi seurakunnaksi vuonna 1861. Korpilahden kirkonkylästä tuli osa Jyväskylän kaupunkia vuoden 2009 alussa, kun Korpilahden kunta lakkautettiin.

## Lähteet
GMARS

**GMARS** (**Global Mobile Artillery Rocket System**, ) on kuorma-autoalustainen raketinheitinjärjestelmä, jonka ovat kehittäneet saksalainen Rheinmetall ja yhdysvaltalainen Lockheed Martin.

## Kehitys
Rheinmetallin ja Lockheed Martinin yhteinen projekti aloitettiin kesäkuussa 2023. Tavoitteena oli kehittää korvaaja Saksan MARS 2 -raketinheittimille. GMARS esiteltiin Eurosatory-messuilla Pariisissa, Ranskassa kesäkuussa 2024.

GMARSin ensimmäiset koeammunnat tehtiin elokuussa 2025 White Sands Missile Rangessa Yhdysvalloissa.

## Suunnittelu
GMARS koostuu Rheinmetallin RMMV HX 8×8 -kuorma-autosta ja sen alustalle asennetusta Lockheed Martinin raketinheittimestä. Itse laukaisinosa pyörii alustallaan ja sen kallistuskulmaa voidaan säätää. Laukaisimessa on kaksi vaihdettavaa rakettikasettia vierekkäin.

GMARS käyttää samoja rakettikasetteja kuin Lockheed Martinin tela-alustainen M270 MLRS ja kuorma-autoalustainen M142 HIMARS. GMARS sisältää useita parannuksia näihin nähden ja tulee markkinoille näiden vaihtoehdoksi. GMARSissa kasetteja on kaksi vierekkäin, kuten MRLS:ssäkin. HIMARSissa niitä on vain yksi. Yhteen kasettiin mahtuu esimerkiksi kuusi tavanomaista 122 mm:n rakettia tai yksi ATACMS-ohjus. Erilaisia raketti- ja ohjusvaihtoehtoja on useita ja niitä tullaan suunnittelemaan lisää markkinoille. Esimerkiksi ATACMSin seuraaja on PrSM.

Järjestelmä on erittäin liikkumakykyinen, joten se pystyy liikkumaan ampumapaikalta suojaan nopeasti. HIMARS on osoittanut tämän merkityksen Ukrainan sodassa. GMARS-ajoneuvon huippunopeus tiellä on 100 km/h ja kantama 700 km. Miehistöksi tarvitaan vain kaksi henkilöä.

## Lähteet
Niklas Ahnberg

**Niklas Ahnberg** (s.1983 Helsinki) on suomalainen kirjailija, joka on kirjoittanut urallaan neljä kirjaa vuoteen 2024 mennessä. Ensiteoksensa *Isät jäävät merelle* lisäksi hän on kirjoittanut myös *Daniel Dark*-trilogian.

## Teokset
* *Isät jäävät merelle* WSOY (2021)
* *Poika joka käveli vetten päällä* Aula & Co (2022)
* *Poika joka paransi haavat* Aula & Co (2023)
* *Poika joka heräsi kuolleista* Aula & Co (2024)

## Lähteet

## Aiheesta muualla
* https://aulakustannus.fi/kirjailijat/niklas-ahnberg 
* https://www.wsoy.fi/kirjailija/niklas-ahnberg
Jälkiviisaus

**Jälkiviisaus** on käsitys, jonka mukaan tapahtuman jälkeen se nähdään ennakoitavana. Tämä tapahtuu, vaikka tapahtuman ennustamiselle ei ole ollut juurikaan tai lainkaan objektiivista perustetta. Se on monitahoinen ilmiö, joka voi vaikuttaa mallien, prosessien, yhteyksien ja tilanteiden eri tulkintoihin.

Perusesimerkki jälkiviisaudesta on se, että kun henkilö näkee mahdollisesti ennakoimattoman tapahtuman lopputuloksen, hän uskoo ”tienneensä sen koko ajan”. Tällaisia esimerkkejä löytyy kirjoituksista, joissa historioitsijat kuvaavat taistelujen tuloksia, lääkärit muistelevat kliinisiä tutkimuksia ja oikeusjärjestelmät yrittävät osoittaa vastuuta ja ennakoitavuutta onnettomuuksista. 
## Katso myös
*  Kognitiivinen vinouma
* Yleisyysharha
* Teleskooppivaikutus

## Lähteet
Ulla Fallström

**Ulla Fallström** on keravalainen opettaja, käsityöläinen ja aikuisten värityskirjojen piirtäjä. Häneltä on aikaisemmin ilmestynyt kolme värityskirjaa aikuisille: *Mielen kätketyt aarteet,* *Tulkoon joulu* sekä *Polkuja ystävyyteen ja rakkauteen*.

## Teokset
* *Polkuja ystävyyteen ja rakkauteen* Aula & Co (2016)
* *Tulkoon joulu* Basam books (2015)
* *Mielen kätketyt aarteet*  Basam books (2015)  

## Lähteet

## Aiheesta muualla
* https://aulakustannus.fi/kirjailijat/ulla-fallstrom
Giuliano Pisapia

**Giuliano Pisapia** (s. 20. toukokuuta 1949 Milano, Italia) on italialainen poliitikko. Pisapia on puoluekannaltaan sitoutumaton ja hän on aiemmin edustanut demokraattista puoluetta. Pisapia on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Pierfrancesco Majorino

**Pierfrancesco Majorino** (s. 14. toukokuuta 1973 Milano, Italia) on italialainen poliitikko. Majorino edustaa demokraattista puoluetta. Majorino on toiminut Euroopan parlamentin jäsenenä vuosina heinäkuusta 2019 huhtikuuhun 2023 saakka. Hän edusti Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Roberto Gualtieri

**Roberto Gualtieri** (s. 19. heinäkuuta 1966 Rooma, Italia) on italialainen poliitikko. Gualtieri edustaa demokraattista puoluetta. Gualtieri on toiminut Euroopan parlamentin jäsenenä vuosina heinäkuusta 2009 syyskuuhun 2019 saakka. Hän edusti Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Carlo Calenda

**Carlo Calenda** (s. 9. huhtikuuta 1973 Rooma, Italia) on italialainen poliitikko. Calenda edustaa Azione-puoluetta. Aikaisemmin Calenda on edustanut demokraattista puoluetta. Calenda on toiminut Euroopan parlamentin jäsenenä vuosina heinäkuusta 2019 lokakuuhun 2022 saakka. Hän edusti Euroopan parlamentissa sosialistien ja demokraattien ryhmää sekä Uudistuva Eurooppa -ryhmää.

## Lähteet

## Aiheesta muualla

*
Simona Bonafè

**Simona Bonafè** (s. 12. heinäkuuta 1973 Varese, Italia) on italialainen poliitikko. Bonafè edustaa demokraattista puoluetta. Bonafè on toiminut Euroopan parlamentin jäsenenä vuosina heinäkuusta 2014 lokakuuhun 2022 saakka. Hän edusti Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Raffaele Fitto

**Raffaele Fitto** (s. 28. elokuuta 1969 Maglie, Italia) on italialainen poliitikko. Fitto edustaa Italian veljet -puoluetta. Aikaisemmin Fitto on edustanut Forza Italia-puoluetta. Fitto on toiminut Euroopan parlamentin jäsenenä vuosina 1999–2000 sekä uudelleen heinäkuusta 2014 lokakuuhun 2022 saakka. Hän edusti Euroopan parlamentissa konservatiivien ja reformistien ryhmää.

Joulukuusta 2024 alkaen Fitto on EU-komissaari ja johtava varapuheenjohtaja Von der Leyenin II komissiossa toimialanaan koheesio ja uudistukset.

## Lähteet

## Aiheesta muualla

*
4-HO-DiPT

**4-hydroksi-N,N-di-isopropyylitryptamiini** (**4-HO-DiPT** tai **iprosiini**) on synteettinen psykedeelinen päihde. Se on psilosiinin ja 4-HO-DET:n korkeampi homologi, ja 4-HO-DPT:n paikkaisomeeri ja sillä on tryptamiinimolekyylin alarakenne.

## Kliiniset tutkimukset
FT-104 (5-[3-[2-[di(propan-2-yyli)amino]etyyli]-1H-indoli-4-yyli]oksi]-5-oksopentaanihappo), 4-HO-DiPT:n [aihiolääke, on osallistunut kaksoissokkoutettuihin, satunnaistettuihin, lumekontrolloituihin vaiheen 1 kliinisiin tutkimuksiin terveillä vapaaehtoisilla Royal Adelaiden sairaalassa Australiassa synnytyksen jälkeisen masennuksen ja hoitoresistentin masennuksen hoitoon. Vuodesta 2024 lähtien FT-104 on siirtymässä synnytyksen jälkeisen masennuksen vaiheen II kliinisiin tutkimuksiin. Sitä kehittää lääkeyhtiö Reunion Neuroscience.

## Laki
Listattu valtioneuvoston asetuksessa kuluttajamarkkinoilta kielletyistä psykoaktiivisista aineista.

## Katso myös
* Indopan, Upjohn-lääketehtaan kehittämä masennuslääke 1960-luvulta.
* Monase, Upjohn-lääketehtaan kehittämä masennuslääke 1960-luvulta.

## Lähteet
Achille Variati

**Achille Variati** (s. 19. tammikuuta 1953 Vicenza, Italia) on italialainen poliitikko. Variati edustaa demokraattista puoluetta. Variati on toiminut Euroopan parlamentin jäsenenä marraskuusta 2022 lähtien. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Simona Baldassarre

**Simona Baldassarre** (s. 12. marraskuuta 1970 Giurdignano, Italia) on italialainen poliitikko. Baldassarre edustaa pohjoisen liittoa. Baldassarre on toiminut Euroopan parlamentin jäsenenä heinäkuusta 2019 huhtikuuhun 2023 saakka. Hän edusti Euroopan parlamentissa Identiteetti ja demokratia-ryhmää.

## Lähteet

## Aiheesta muualla
*
Onnenarpa

**Onnenarpa** oli hyväntekeväisyysarpajaisohjelma Nelosella. Ohjelman tuotti Oy Randomex Ab. Ohjelmaa  esitettiin  vuodesta 2015 lähtien. Ohjelmaa on kuvattu Unkarissa mutta kuvaaminen on siirtynyt Suomeen 2020-luvulla. Ohjelmaa esitettiin suorana kello 12:00 - 13:55. Ohjelman viimeinen esitys oli 30. elokuuta 2024.

Onnenarvassa on erilaisia hyväntekeväisyyskampanjoita. Ohjelmassa esitetään erilaisia tietokilpailuja, joihin voi osallistua ostamalla hyväntekeväisyysarvan. Arvan ostaminen onnistuu soittamalla tai lähettämällä tekstiviestin maksulliseen numeroon. Arvan ostamisesta lähtee pieni rahasumma hyväntekeväisyyteen. Arvan ostohetkellä saa heti tietää voittiko arpa. Arvan ostamisella on mahdollisuus päästä suoraan TV-lähetykseen vastaamaan tietokilpailun kysymykseen. Jos henkilö vastaa oikein, voittaa hän TV-ruudussa näkyvän rahasumman lahjakortin muodossa. 

Ohjelman tietokilpailut ovat usein kaupunki- tai eläinpelejä. 

Ohjelmaa juonsi Janne Antin 18.6.2024 asti. Tämän jälkeen ohjelmaa on juontanut Katrie Daler.

## Lähteet
Mara Bizzotto

**Mara Bizzotto** (s. 3. kesäkuuta 1972 Bassano del Grappa, Italia) on italialainen poliitikko. Bizzotto edustaa pohjoisen liittoa. Bizzotto on toiminut Euroopan parlamentin jäsenenä heinäkuusta 2009 lokakuuhun 2022 saakka. Hän edusti Euroopan parlamentissa Identiteetti ja demokratia-ryhmää.

## Lähteet

## Aiheesta muualla

*
Andrea Caroppo

**Andrea Caroppo** (s. 26. kesäkuuta 1979 Poggiardo, Italia) on italialainen poliitikko. Caroppo edustaa Forza Italia -puoluetta. Aikaisemmin Caroppo on edustanut pohjoisen liittoa. Caroppo on toiminut Euroopan parlamentin jäsenenä heinäkuusta 2019 lokakuuhun 2022 saakka. Hän edusti Euroopan parlamentissa keskustaoikeistolaista EPP-ryhmää.

## Lähteet

## Aiheesta muualla
*
Marco Dreosto

**Marco Dreosto** (s. 18. maaliskuuta 1969 Spilimbergo, Italia) on italialainen poliitikko. Dreosto edustaa pohjoisen liittoa. Dreosto on toiminut Euroopan parlamentin jäsenenä heinäkuusta 2019 lokakuuhun 2022 saakka. Hän edusti Euroopan parlamentissa Identiteetti ja demokratia-ryhmää.

## Lähteet

## Aiheesta muualla

*
Pascal Arimont

**Pascal Arimont** (s. 25. syyskuuta 1974 Malmedy, Belgia) on belgialainen poliitikko. Arimont edustaa Christlich Soziale Partei -puoluetta. Arimont on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Cindy Franssen

**Cindy Franssen** (s. 30. tammikuuta 1976 Oudenaarde, Belgia) on belgialainen poliitikko. Franssen edustaa Kristillisdemokraatit ja flaamit -puoluetta. Franssen on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Théodore Deck

**Joseph Théodore Deck** (1823–1891) oli ranskalainen keraamikko. Hän oli vuoden 1870 vaiheilla Ranskan keramiikan uranuurtaja. Uransa alussa hän valmisti hienoja friisikoristuksia. Hän oli sitä ennen kokeilemalla perehtynyt entisaikojen ja oman aikansa keramiikkaan. Ihailtuja olivat varsinkin Deckin pienet punaiset liekkivaasit, joiden valmistustavan olivat sitä ennen tunteneet ainoastaan kiinalaiset. Deck oli Sèvresin posliinitehtaan johtajana 1887–1991. Hän on julkaissut teoksen *La Fayence* (1887).

## Lähteet

## Aiheesta muualla


Théodore Deck-Keulenförmige Vase-Grassi Museum (2).jpg|Deckin maljakko
Chat bleu deck.jpg|Sininen kissa
Tom Vandenkendelaere

**Tom Vandenkendelaere** (s. 2. syyskuuta 1984 Roeselare, Belgia) on belgialainen poliitikko. Vandenkendelaere edustaa Kristillisdemokraatit ja flaamit -puoluetta. Vandenkendelaere on toiminut Euroopan parlamentin jäsenenä marraskuusta 2014 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Olivier Chastel

**Olivier Chastel** (s. 22. marraskuuta 1964 Liège, Belgia) on belgialainen poliitikko. Chastel edustaa Reformiliikettä. Chastel on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Uudistuva Eurooppa -ryhmää.

## Lähteet

## Aiheesta muualla

*
Luisa Regimenti

**Luisa Regimenti** (s. 5. kesäkuuta 1958 Rooma, Italia) on italialainen poliitikko. Regimenti edustaa Forza Italia -puoluetta. Aikaisemmin Regimenti on edustanut pohjoisen liittoa. Regimenti on toiminut Euroopan parlamentin jäsenenä heinäkuusta 2019 huhtikuuhun 2023 saakka. Hän edusti Euroopan parlamentissa keskustaoikeistolaista EPP-ryhmää.

## Lähteet

## Aiheesta muualla
*
Koson

**Koson** () on kaupunki ja Kosonin piirin hallinnollinen keskus Qashqadaryon alueella Uzbekistanissa. Se sijaitsee Qashqadaryojoen oikealla rannalla 30 kilometriä alueen pääkaupungista Qarshista luoteeseen. Kaupungissa oli 68&nbsp;900 asukasta vuonna 2016.

Koson oli 300–400-luvuilta lähtien linnoitettu kaupunki. Se toipui mongolivalloituksesta vasta 1400–1500-luvuilla. Karavaanireitin varrella sijainneesta paikkakunnasta kehittyi kaupan ja käsityöammattien keskus. Nykyinen kaupunki on perustettu vuonna 1972.

Kaupunki on maatalousalueen keskus, jossa toimii muun muassa puuvillateollisuutta. Sen kautta kulkevat Qarshin ja Buharan välinen maantie sekä Taškentin ja Dušanben välinen rautatie.

## Lähteet
Frédérique Ries

**Frédérique Ries** (s. 14. toukokuuta 1959 Balen-Wezel, Belgia) on belgialainen poliitikko. Ries edustaa Reformiliikettä. Ries on toiminut Euroopan parlamentin jäsenenä heinäkuusta 1999 lähtien. Hän edustaa Euroopan parlamentissa Uudistuva Eurooppa -ryhmää.

## Lähteet

## Aiheesta muualla

*
Hilde Vautmans

**Hilde Vautmans** (s. 2. toukokuuta 1972 Sint-Truiden, Belgia) on belgialainen poliitikko. Vautmans edustaa Open VLD-puoluetta. Vautmans on toiminut Euroopan parlamentin jäsenenä tammikuusta 2015 lähtien. Hän edustaa Euroopan parlamentissa Uudistuva Eurooppa -ryhmää.

## Lähteet

## Aiheesta muualla

*
Maria Arena

**Maria Arena** (s. 17. joulukuuta 1966 Mons, Belgia) on belgialainen poliitikko. Arena edustaa sosialistipuoluetta. Arena oli toiminut Euroopan parlamentin jäsenenä heinäkuusta 2014 lähtien heinäkuuhun 2024. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla

*